Document ID: 32004R1971

KOMISIJAS REGULA (EK) Nr. 1971/2004
(2004. gada 16. novembris),
ar kuru kuģiem, kas peld ar Portugāles karogu, aizliedz zvejot jūras asarus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 21. panta 3. punktu,
tā kā:
(1)
Padomes 2003. gada 19. decembra Regula (EK) Nr. 2287/2003, ar ko attiecībā uz atsevišķiem zivju krājumiem un zivju krājumu grupām nosaka zvejas iespējas 2004. gadam, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi, paredz jūras asariem nozvejas kvotas 2004. gadam (2).
(2)
Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz ko attiecas kvotas, Komisijai jānosaka datums, no kura uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas.
(3)
Saskaņā ar Komisijai paziņoto informāciju NAFO 3M zonas ūdeņos jūras asaru nozveja, ko veikuši kuģi, kas peld ar Portugāles karogu vai ir reģistrēti Portugālē, ir sasniegusi 2004. gadam piešķirto kvotu apjomu. Portugāle ir aizliegusi zvejot šos krājumus no 2004. gada 13. oktobra. Ar šo regulu jānosaka minētais datums,
IR PIEŅĒMUSI ŠO REGULU.
1. pants
Uzskata, ka NAFO 3M zonas ūdeņos jūras asaru nozveja, ko veic kuģi, kas peld ar Portugāles karogu vai ir reģistrēti Portugālē, ir izsmēlusi 2004. gadam Portugālei piešķirto kvotu apjomu.
Kuģiem, kas peld ar Portugāles karogu vai ir reģistrēti Portugālē, aizliegts zvejot jūras asarus NAFO 3M zonas ūdeņos, tāpat šos krājumus, ko minētie kuģi ir nozvejojuši pēc šīs regulas piemērošanas datuma, ir aizliegts turēt uz kuģa klāja, pārkraut un izkraut krastā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 13. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 16. novembrī

Labels: 8
18
6